Gripi levik jätkab tõusutrendil, koroonasse haigestumine väheneb
#000003
Terviseameti hinnangul on Eestis grippi haigestumine jätkuvalt tõusutrendil, gripi tõttu vajas pühade-eelsel nädalal haiglaravi 58 patsienti, kellest enamik olid vanemad kui 65 aastat.
#000005
Eelmisel nädalal haigestus ägedatesse respiratoorsetesse nakkustesse 5193 inimest, 37,2 protsenti nendest olid lapsed. Kokku registreeriti 1333 gripijuhtu, Covid-19 juhtumeid lisandus 2582.
#000006
Terviseameti gripikeskuse peaspetsialisti Olga Sadikova kinnitusel on grippi haigestumine jätkuvalt tõusutrendil. "Viimase nädala jooksul kasvas laboratoorselt kinnitatud grippi haigestunute arv 64 protsendi võrra. Ülemiste hingamisteede ägedatesse nakkustesse (RSV) haigestunute arv vähenes 27 protsendi võrra, mis suure tõenäosusega on tingitud pühadest ja alanud koolivaheajast," selgitas Sadikova.
#000007
Ägedate ülemiste hingamisteede respiratoorsete nakkuste valimipõhise uuringu kaudu (sentinel-seire) registreeritud andmete põhjal saab haigestumuse intensiivsus hinnata kõrgeks, gripiviiruse levikut laialdaseks. A-gripiviiruste osakaal moodustab 46,8 protsenti kõikidest uuritud sentinel-proovidest. Gripiviirusega seotud haigestumisi on kõikides vanusrühmades võrdselt.
#000008
Koroonaviiruse ja HMPV-viiruse osakaal moodustab vastavalt 15,9 protsenti ja 14,3 protsenti. Koroonaviirustega seotud haigestumisi on kõikides vanusrühmades võrdselt. Kolmandik HMPV-ga seotud haigestumisi on registreeritud koolilaste seas. RSV osakaal moodustab 7,9 protsenti, peamiselt haigestuvad kuni nelja-aastased lapsed.
#000009
Tervise ja Heaolu Infosüsteemide Keskuse esialgsetel andmetel vajas gripi tõttu haiglaravi 58 patsienti, juurdekasv on 52 protsenti. Viimase kahe nädala jooksul hospitaliseeriti 82 inimest. Viimasel nädalal suurenes oluliselt haiglaravi vajadus üle 65-aastaste seas. Hooaja algusest on gripi tõttu hospitaliseeritud 220 inimest.
#000010
Nädala jooksul kinnitati 2582 Covid-19 haigusjuhtu. Üle-eelmise nädalaga võrreldes vähenes registreeritud haigusjuhtude arv 17,4 protsendi võrra. Haigestumus vähenes kõikides vanuserühmades. Pühadejärgselt registreeriti hoolekandeasutustes 46 nakatunut. Hospitaliseerimisi ja surmajuhte hoolekandeasutustes ei lisandunud. Haigestunute kasv on seotud pühadeaegse hoolekandealuste küllastamisega.
#000011
Kolmapäevahommikuse seisuga oli haiglas 261 Covid-19 patsienti, kellest 100 vajasid haiglaravi sümptomaatilise Covid-19 tõttu. Nädala jooksul suri 17 inimest vanuses 64-103, kõigil olid rasked kaasuvad haigused. Kolmenädalane koolivaheaeg võib pidurda viiruste levikut. Jätkub aeglane kasv, haiglakoormuse kasvu prognoosime jaanuari lõpu või veebruari algusesse.
#000012
Sadikova tuletas meelde, et nii gripp kui ka Covid-19 on raske kuluga haigused. "Eriti ohustatud on väikesed lapsed, rasedad, kroonilised haiged ja vanemaealised," selgitas ta ja lisas, et ka kergete sümptomitega inimene võib viirust levitada riskirühmadele, kelle jaoks võib haigestumine kujuneda eluohtlikuks. "Viirusleviku kõrghooajal tuleb vältida tõbisena riskirühmade külastamist," sõnas ta.
#000013
Sadikova sõnul tuleb ka kergete haigustunnuste ilmnemisel püsida kodus. "Haiguste vältimiseks tuleb järgida üldiseid ennetusmeetmeid: vältida rahvarohkeid kohti ja hoida distantsi, pesta tihti käsi, aevastades ja köhides katta suu taskuräti või selle puudumisel varrukaga," lisas ta.
#000014
Lutsar: koroona puhul kodus püsimise päevi enam lugema ei peaks
#000015
Eckhoff sel hooajal ilmselt ei võistle ja kaalub ka karjääri lõpetamist
#000020
Psühhoterapeut: inimpsüühika kiireid lahendusi ei talu
#000035
Saksamaa ja teised Euroopa riigid tahavad keelustada "igavesed kemikaalid"
#000036
"TeadusEST" alustab uut hooaega uurides, kes on eestlane
#000038
"Kaka, kevad ja teised" annab tunni aja jooksul ülevaate kõikvõimalikest animatsioonitehnikatest
#000044